## Rješenje kojim se trgovačkom društvu Primorska banka d.d., Rijeka, odobrava prospekt o izdavanju 10.000 redovnih dionica na ime, privatnom ponudom, serije A-6, ukupne vrijednosti 3.000.000,00 kuna, po

### NN 48/2007 (14.5.2007.), Rješenje kojim se trgovačkom društvu Primorska banka d.d., Rijeka, odobrava prospekt o izdavanju 10.000 redovnih dionica na ime, privatnom ponudom, serije A-6, ukupne vrijednosti 3.000.000,00 kuna, po

# HRVATSKA AGENCIJA ZA NADZOR FINANCIJSKIH USLUGA

**1621**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05) te članka 22. stavak 4. Zakona o tržištu vrijednosnih papira
(»Narodne novine« br. 84/02, 138/06), temeljem zahtjeva društva Primorska banka
d.d. Rijeka, Rijeka, Scarpina 7, za odobrenje prospekta o izdavanju dionica
privatnom ponudom, Uprava Hrvatske agencije za nadzor financijskih usluga je na
sjednici održanoj 4. svibnja 2007. godine, donijela

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu Primorska banka d.d. Rijeka, Rijeka, Scarpina 7, odobrava
se prospekt o izdavanju 10.000 redovnih dionica na ime, privatnom ponudom,
serije A-6, ukupne vrijednosti 3.000.000,00 kuna, pojedinačne nominalne
vrijednosti 300,00 kuna po dionici.
2. Ovo rješenje objavit će se u »Narodnim novinama«.

```
Obrazloženje
```

I. Trgovačko društvo Primorska banka d.d. Rijeka, Rijeka, Scarpina 7 (u daljnjem
tekstu: Izdavatelj), podnijelo je Hrvatskoj agenciji za nadzor financijskih
usluga (u daljnjem tekstu: Agencija), 27. ožujka 2007. godine, zahtjev za
odobrenje prospekta o izdavanju redovnih dionica privatnom ponudom i
dokumentaciju, sukladno Zakonu o tržištu vrijednosnih papira (»Narodne novine«
br. 84/02, 138/06, u daljnjem tekstu: Zakon) i Pravilniku o sadržaju zahtjeva i
prilozima za odobrenje prospekta i skraćenom prospektu (»Narodne novine« broj
118/03, u daljnjem tekstu: Pravilnik), a 20. travnja 2007. godine zatražene
izmjene i dopune prospekta.
II. U provedenom postupku je utvrđeno da je Uprava, uz suglasnost Nadzornog
odbora Izdavatelja, temeljem ovlaštenja iz članka 14. Statuta, a u svezi sa
člankom 323. stavak 1. Zakona o trgovačkim društvima (»Narodne novine« br.
111/93, 34/99, 52/00, 118/03), 30. kolovoza 2006. godine donijela Odluku o
efektivnom povećanju temeljnog kapitala Izdavatelja privatnom ponudom dionica uz
isključenje prava prvenstva pri upisu novih dionica.
Sukladno navedenoj Odluci Uprave Izdavatelja, temeljni kapital Izdavatelja
povećat će se sa iznosa od 53.940.000,00 kuna za iznos od 3.000.000,00 kuna na
iznos od 56.940.000,00 kuna, izdavanjem 10.000 redovnih dionica na ime, serije
A-6 u nematerijaliziranom obliku, nominalne vrijednosti 300,00 kuna po dionici,
privatnom ponudom.
Rok za upis i uplatu dionica predmetnog izdanja iznosi 15 dana od dana
konačnosti rješenja Agencije o odobrenju prospekta o izdavanju dionica privatnom
ponudom.
Predmetno izdanje dionica smatrat će se uspješnim ukoliko u navedenom roku za
upis i uplatu dionica bude upisano 100 % dionica koje se namjeravaju izdati.
III. Nadalje, utvrđeno je da je Izdavatelj uplatio naknadu i administrativnu
pristojbu sukladno odredbi članka 4. stavak 2. toč­ka 1. Pravilnika o vrsti i
visini naknada i administrativnih pristojbi Hrvatske agencije za nadzor
financijskih usluga (»Narodne novine« br. 45/06, 11/07).
IV. Ocjenjujući utvrđeno činjenično stanje, Agencija je utvrdila da su zahtjevu
za odobrenje prospekta o izdavanju redovnih dionica Izdavatelja privatnom
ponudom, priloženi svi prilozi propisani Zakonom i Pravilnikom te da podneseni
prospekt sadrži sve podatke u skladu s odredbom članka 21. i 26. stavak 2.
Zakona.
Slijedom navedenog, ispunjeni su uvjeti za odobrenje podnesenog prospekta te je,
sukladno odredbi članka 22. stavka 4. Zakona, riješeno kao u točki 1. izreke.
V. Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-451-04/07-11/3
Urbroj: 326-111/07-8
Zagreb, 4. svibnja 2007.

Predsjednik Uprave
**Ante Samodol**, v. r.

Rješenje, NN 48/2007-1621
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)